Slökkvilið kallað út vegna glóðar í húsbíl Slökkvilið Akraness að störfum ( úr myndasafni ) . Slökkvilið Akraness og Hvalfjarðarsveitar var í morgun kallað út að bænum Hlíðarfæti í Svínadal . Þar hafði glóð komist í einangrun á húsbíl þegar verið var að vinna við hann með slípirokki . Bíllinn var í vélageymslu við bæinn og mikill eldsmatur þar inni . Því þótti eiganda bílsins öruggara að kalla til slökkvilið . Honum hafði hins vegar tekist að slökkva í glóðinni þegar slökkviliðið kom á staðinn en það gekk úr skugga um að allt væri í lagi .